Ռուբեն Գրիգորյան (գործարար)

Ռուբեն Ցոլակի Գրիգորյան (), ընկերությունների խմբի նախագահ, խոշոր հասարակական գործիչ և մեցենատ, Ռուսաստանի պատվավոր շինարար։

Մոսկվայի Հայկական եկեղեցական համալիրի շինարարության ղեկավարներից մեկը, նրա պատվիրատու և նախագծող։ Մոսկվայի և ազգերի մշակույթի հայկական թանգարանի նախաձեռնող և հիմնադիր։

Կենսագրությունը 
Ծնվել է 1953 թվականի դեկտեմբերի 5-ին Երևանում։ 1970 թվականին ավարտել է № 24 միջնակարգ դպրոցը։ 1970 թվականից 1975 թվականներին սովորել է Հայաստանի  Երևանի Կ.Մարքսի անվան պոլիտեխնիկական ինստիտուտում ռադիոինժեների մասնագիտությամբ։ 2000 թվականից 2002 թվականներին սովորել է Պետական կառավարման ակադեմիայում, որտեղ պաշտպանել է դիսերտացիա «Փոքր ձեռնարկությունների կառավարման մոտիվացիոն մեխանիզմը» թեմայով, տնտեսագիտական գիտությունների թեկնածու է։ 2012  թվականին արժանացել է  Խաչատուր Աբովյանի անվան Հայկական պետական մանկավարժական համալսարանի դոկտորի պատվավոր կոչման։

Կարիերա 
 1975 - 1977, ինժեներ ռադիոհեռուստատեսային հեռարձակման կենտրոնում, Հայկական ԽՍՀ, Երևան։
 1978 - 1979, տնօրեն «Լազուր» РТА-ում, Հայկական ԽՍՀ, Երևան։
 1979 - 1982, գլխավոր տնօրենի տեղակալ «Էլեկտրոն» МПР-ում, Մոսկվա։
 1983 - 1986, ինժեներական կենտրոնի ղեկավար, Գերմանիայի Դեմոկրատական Հանրապետություն։
 1987 - 1990, գլխավոր տնօրեն №35 Հատուկ մասնագիտացված ուսումնարանում, Մոսկվա։
 1990 թվականից, շինարարական-ներդրումային հոլդինգի հիմնադիր։

Հասարակական գործունեությունը 
Ռուբեն Գրիգորյանի առաջին բարեգործական ծրագրերից մեկն Այգեշատ գյուղի Սուրբ Գևորգ եկեղեցու վերականգնումն էր Հայաստան։

Տարբեր ժամանակներում Ռուբեն Գրիգորյանը հովանավորել է Մոսկվայի  Քրիստոս Փրկիչ տաճարային համալիրի և Սանկտ-Պետերբուրգի Նիկոլայ հրաշագործի ծովային տաճարի շինարարությունը։ Իրականացրել է Երևանի №24 դպրոցի վերականգնողական աշխատանքները, որտեղ ժամանակին սովորել է։ Ֆինանսական աջակցություն է ցուցաբերել մանկապարտեզներին և միջոցներ հատկացրել  Ղարաբաղի բնակչության համար բնակելի շենքերի շինարարության համար։ Օգնություն է ցուցաբերել նաև Արմավիրի շրջանի համայնքներին։

2006-ից 2013 թթ. ընթացքում Ռուբեն Գրիգորյանի միջոցներով կառուցվեց տաճարային համալիրը՝ Մոսկվայում Հայ Առաքելական եկեղեցու՝ Նոր Նախիջևանի և Ռուսաստանի թեմի առաջնորդի նստավայրը։«Ինձ համար մեծ պատիվ է մասնակցություն ունենալ այս տաճարի կառուցմանը։ Ես չէի կարող անմասն մնալ նրա ստեղծմանը։ Հայաստանը և Ռուսաստանը պատմականորեն կապված են վաղուց ի վեր։ Երկարուձիգ դարեր շարունակ հայ ժողովուրդը իր բարերար հետքն է թողնում ռուսական պետության արարման և ծաղկման գործում։ Մոսկվայում առկա է հայկական մեծ սփյուռք, և , իհարկե, մայրաքաղաքում առկա է հայկական եկեղեցու գոյության անհրաժեշտություն»։Նույն թվականին տաճարի տարածքում իր գործունեությունը ծավալեց  Մոսկվայի և ազգերի մշակույթի հայկական թանգարանը՝ նվիրված հայկական մշակույթին, պատմությանը և կրոնական ավանդույթներին և  Հայաստանի սահմաններից դուրս գտնվող ամենախոշոր հայկական ինտերակտիվ թանգարանը։ Բացման արարողությանը ներկա էին Ռուսաստանի Դաշնությունում Հայաստանի Արտակարգ և Լիազոր դեսպան Օլեգ Եսայանը, Վատիկանի նունցիա Իվան Յուրկովիչը, ժողովրդական արտիստ, ՌԴ Պետական Դումայի մշակութային հարցերով հանձնաժողովի նախագահ Ստանիսլավ Գովորուխինը, Ռուսաստանի գլխավոր ռավին Ադոլֆ Շաևիչը, Ռուսաստանի հրեական վեհաժողովի նախագահ Յուրի Կանները, այլ հասարակական և քաղաքական նշանակալից գործիչներ, կրոնական կազմակերպությունների ներկայացուցիչներ, մշակույթի և գիտության գործիչներ։

«Նոյան Տապան» թերթի համաձայն՝ տարբեր տարիներին ընդգրկվել է Ռուսաստանում  ապրող ամենահայտնի 100 հայերի վարկանիշային աղյուսակում։

Պարգևներ 
 2006 թվական, արժանացել է «Ռուսաստանի պատվավոր շինարար» կոչման։
 2006 թվական, արժանացել է II կարգի մեդալի ազգային անվտանգության ամրապնդման ոլորտում ունեցած ձեռքբերումների համար։
 2007 թվական, պարգևատրվել է орденом «Արծաթե խաչ» շքանշանով Ռուսաստանում հայկական սփյուռքի սոցիալ-տնտեսական և հոգևոր զարգացման գործում ձեռքբերումների համար։
 2010 թվական, պարգևատրվել է «Անթերի ծառայության համար» մեդալով Դաշնակից պետության ձևավորման և զարգացման գործում ունեցած նշանակալից ներդրման համար։ 
 2012 թվական - արժանացել է Խաչատուր Աբովյանի անվան Հայկական պետական մանկավարժական համալսարանի պատվավոր դոկտորի կոչման։
 2013 թվական, պարգևատրվել է Հայ առաքելական եկեղեցու «Սուրբ Գրիգոր Լուսավորիչ» պատվո բարձրագույն շքանշանով բարեգործական գործունեության համար։

Ծանոթագրություններ 

Հայ հասարակական գործիչներ